
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 540 

19 Ιουλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ορίων του αιγιαλού και δημιουργία 


ζώνης παραλίας στη θέση «εκβολές Αξιού - Δημη- 

τσάτες» Δήμου Χαλάστρας Ν. Θεσ/νίκης. 1 

Κήρυξη αναδασωτέας έκτασης 714τ.μ. παράνομαεκ- 
χερσωθέντος δάσους στη θέση «Ξεράκι - Μουρ- 
τζιά» περιφέρειας δημοτικού διαμερίσματος Αθανί- 
ου, Δήμου Απολωνίων Νομού Λευκάδας. 2 


ΑΠΟΦΑΣΕΙ Σ 

Αριθ. 1037932/3564/Β0010 (1) 

Καθορισμός των ορίων του αιγιαλού και δημιουργία ζώ¬ 
νης παραλίας στη θέση «εκβολές Αξιού - Δημητσάτες» 
Δήμου Χαλάστρας Ν. Θεσ/νίκης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρ. 1 - 7 του Α.Ν.2344/1940 «πε¬ 
ρί αιγιαλού και παραλίας», όπως τροποποιήθηκαν και συ¬ 
μπληρώθηκαν με τις διατάξεις: α)του άρθρου 13 του 
Ν.1078/1980 και β)του άρθρου 23 του Ν.1337/1983. 

2. Τις διατάξεις της παραγράφου 9 του άρθρου 1 του 
κεφαλαίου Β’ της αριθ.0.208/181/26-4-1982 (ΦΕΚ 
2148/82) κοινής απόφασης Υπουργών Προεδρίας της Κυ¬ 
βέρνησης και Οικονομικών «Αναμόρφωση των Συλλογι¬ 
κών Οργάνων Γνωμοδοτικής σας Αποφασιστικής αρμο¬ 
διότητας του Υπουργ. Οικονομικών». 

3. Την από 18-9-1998 έκθεση της (Επιτροπής καθορι¬ 
σμού των ορίωντου αιγιαλού και παραλίας και θέσεωναμ- 
μοληψίας», που καθόρισε τα όρια αιγιαλού και παραλίας 
στη θέση «Εκβολές Αξιού-Δημητσάτες» Δ. Χαλάστρας Ν. 
Θεσ/νίκης, και το από 15-9-1998 με κλίμακα 1:500 τοπο- 
γραφικό διάγραμμα του Γρηγ. Ουζούνη Τοπογρ. Μηχανι¬ 
κού (3 Πίνακ.), που θεωρήθηκε την 18.9.1998 νομότυπα 
από την Κτηματική Υπηρεσία Ν. Θεσ/νίκης και συνοδεύει 
την έκθεση της προαναφερομένης περιοχής. 

4. Τη σύμφωνη γνώμη του ΓΕΝ, που διατυπώθηκε στο 
αριθμ. πρωτ. 544.5/99/99/4-2-99 έγγραφό του. 

5. Την αριθμ. 1087903/28.8.97, άρθρο 31 κεφ. Γ\ παρ. 


ιγ Απόφαση Υπουργ. Οικονομικών «μεταβίβαση αρμοδιο¬ 
τήτων Υπ. Οικονομικών». 

Αποφασίζει: 

1. Επικυρώνει την από 18.9.1998 έκθεση της Επιτροπής 
Καθορισμού των Ορίων Αιγιαλού και Παραλίας, καθώς και 
το από 15.9.98 Τοπογραφικό Διάγραμμα, που την συνο¬ 
δεύει, το οποίο συντάχθηκε από τον Γρηγ. Ουζούνη Το¬ 
πογράφο Μηχανικό σε 3 πινακίδες με κλίμακα 1:500, και 
θεωρήθηκε την 18.9.98 νομότυπα από την Κτηματική Υπη¬ 
ρεσία Θεσ/νίκης, επί του οποίου η παραπάνω Επιτροπή με 
κόκκινη συνεχή Πολυγωνική γραμμή με στοιχεία 

1,2.10-11 καθόρισε τα όρια του Αιγιαλού στην θέση 

«Εκβολές Αξιού-Δημητσάτες» Δ. Χαλάστρας και με κίτρι¬ 
νη συνεχή πολυγωνική γραμμή με στοιχεία 1’2’....10’, 11’ 
τα όρια της παραλίας στην ίδια θέση και με κυανή συνεχή 

πολυγωνική γραμμή με στοιχεία Γ, 2". 10", 1Γ τα 

όρια παλαιού αιγιαλού στην ίδια θέση. 

2. Η παρούσα απόφαση μαζί με την έκθεση και το διά¬ 
γραμμα, που προαναφέρθηκε, να δημοσιευθούν στην 
Εφημερίδα της Κυβερνήσεως. 

Αθήνα, 24 Ιουνίου 1999 
Ο Γενικός Διευθυντής 
Π. ΠΙΛΑΤΗΣ 


ΕΚΘΕΣΗ 

της Επιτροπής καθορισμού των οριογραμμών αιγιαλού - 
παραλίας - παλαιού αιγιαλού, σύμφωνα με τις διατά¬ 
ξεις του άρθρου 74 Π.Δ. 636/1977. 

Καθορισμός για πρώτη φορά των ορίων αιγιαλού - πα¬ 
ραλίας και παλαιού αιγιαλού στην τοποθεσία «Εκβολές 
Αξιού - Δημητσάτες» Δήμου Χαλάστρας Ν. Θεσ/νίκης 
μπροστά από ιδιοκτησία Δημοσίου. 

Θεσσαλονίκη 18 Σεπτεμβρίου 1998 οι υπογεγραμμένοι: 

1. Παναγιώτης Χαπιζάνης, τοπογράφος Μηχανικός με Α 
β νόμιμος αναπληρωτής το Προϊσταμένου της Κτηματι¬ 
κής Υπηρεσίας Ν. Θεσ/νίκης, ως πρόεδρος του τακτικού 
μέλους κωλυομένου. 

2. Ευστράτιος Μπανακάκης, τοπογράφος Μηχανικός 
με Α' β, υπάλληλος Κτηματικής Υπηρεσίας Θεσ/νίκης, μη¬ 
χανικός Δημοσίου ως μέλος και 

3. Χατζηκωνσταντινίδης Γεώργιος, Σημαιοφόρος Λ.Σ., 
νόμιμος αναπληρωτής Λιμενάρχη Θεσ/νίκης, ως μέλος 
του τακτικού μέλους κωλυομένου, που αποτελούμε την 
Επιτροπή Καθορισμού των ορίων Αιγιαλού - παραλίας, 
δυνάμει του άρθρου 74 Π.Δ. 636/77, του άρθρου 100 Π.Δ. 
284/1988 και της αριθμ. 1030432/329/98 απόφασης Γεν. 
Δ/ντού Δημοσ. Περιουσίας και Εθν. Κληροδοτημάτων 
Υπουργείου Οικονομικών, που συγκλήθηκε ύστερα από 
την αριθ. πρωτ. 3644/28.8.1998 εντολή του Προέδρου 
της, μετά από αυτοψία στην προαναφερθείσα τοποθεσία 
την 18.9.1998 και αφού λάβαμε υπόψη: 

1. Την από 2.7.1998 αίτηση του Δήμου Χαλαστρας για 
καθορισμό αιγιαλού στις εκβολές του ποταμού Αξιού 
στην θέση που φαίνεται στα Τοπογραφικά Διαγραμματα. 

2. Το από 15.9.1998 Τοπογραφικό και υψομετρικό Διά¬ 
γραμμα που συντάχθηκε σε 3 πινακίδες με κλίμακα 1:500 
από τον Γρηγόριο Ουζούνη, Αγρα Τοπογράφο Μηχανικό, 
που ελέχθηκε και θεωρήθηκε νομότυπα για την ακρίβεια 
της αποτύπωσης από την Κτηματική Υπηρεσία Θεσ/νίκη 
την 18.9.1998, όπως ορίζει το αριθμ. 1124059/19464/ 
2.12.97 έγγραφο της Γεν. Δ/νσης Δημ. Περιουσίας και 
Εθν. Κληρ/των Υπουργ. Οικονομικών. 

3. Τις διατάξεις του Α.Ν. 2344/40, όπως τροποποιήθηκε 
μεταγενέστερα και την σχετική δικαστηριακή και διοικητι¬ 
κή νομολογία. 

4. Την αντίληψη που σχηματίσθηκε από την επιτόπια 
επίσκεψη για το πλάτος της βρεχομένης ζώνης της ξηράς 
και άλλων συναφών στοιχείων, δηλ. 

α. την μορφολογία της περιοχής και την κατάσταση της 
ακτής. 

β. την κατάσταση του θαλασσίου χώρου και 

γ. Τις επικρατούσες καιρικές συνθήκες. 


5. Την υφιστάμενη στην περιοχή Οριστική Διανομή της 
Τοπογρ. Υπηρ. Υπ. Γεωργίας με τον αντίστοιχο Κτηματο- 
λογικό πίνακα, απόσπασμα του οποίου φαίνεται στο Το- 
πογραφικό Διάγραμμα. 

6. Τον καθορισμό αιγιαλού στην συνεχόμενη προς βορ¬ 
ρά περιοχή, θέση Λευκούδι Χαλάστρας, που επικυρώθη¬ 
κε με την αριθμ. πρωτ. 1961/3.4.85 απόφαση Νομάρχη 
Θεσ/νίκης, αποφασίζουμε: 

1. Καθορίζουμε στο παραπάνω Τοπογραφικό Διάγραμ¬ 
μα: 

α. Την οριογραμμή του αιγιαλού με κόκκινη συνεχή πο¬ 
λυγωνική γραμμή 1,2.10, 11 της οποίας οι κορυφές 

εξασφαλίζονται από το κρατικό Τριγ/κό Δίκτυο. 

β. Την οριογραμμή της παραλίας με κίτρινη συνεχή πο¬ 
λυγωνική γραμμή Γ, 2'.ΙΟ', 1Γ της οποίας οι κορυφές 

εξασφαλίζονται από το κρατικό Τριγ/κό Δίκτυο. 

2. Αποφαίνεται ότι υφίαταται παλαιός αιγιαλός, ο οποί¬ 
ος απεικονίζεται με κυανή συνεχή πολυγωνική μορφή 1", 

2" 10", 11" της οποίας οι κορυφές εξασφαλίζονται από 

το κρατικό Τριγ/κό Δίκτυο και ταυτίζεται με το προς την 
ξηρά όριο του τεμαχίου 1869 της ΤΥΥΓ που αντιστοιχεί σε 
«παράκτιο προστατευτική ζώνη» Ελλην. Δημόσιο (σύμ¬ 
φωνα με τον Κτηματολ. πίνακα της Τ.Υ.Υ.Γ.). 

3. Καθορίζουμε ζώνη παραλίας πλάτους 10 μέτρων 
επειδή δεν εξυπηρετούνται οι σκοποί της παρ. 1 του άρ¬ 
θρου 7 του Α.Ν. 2344/40. 

Η Επιτροπή 

Ο Πρόεδρος Τα μέλη 

ΠΑΝ. ΧΑΠΙΖΑΝΗΣ ΕΥΣΤΡ. ΜΠΑΝΑΚΑΚΗΣ 
Γ.Π.Χ"ΚΩΝΣΤΑΝΤΙΝΙΔΗΣ 

Αριθ. 842 (2) 

Κήρυξη αναδασωτέας έκτασης 714 τ.μ. παράνομα εκχερ- 
σωθέντος δάσους στη θέση «Ξεράκι - Μουρτζιά» περι¬ 
φέρειας δημοτικού διαμερίσματος Αθανίου, Δήμου 
Απολωνίων Νομού Λευκάδας 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις του Ν. 2503/97. 

2. Τις δ/ξεις του Ν. 998/79 «περί προστασίας δασών 
κ.τλ. και ειδικώτερα του άρθρου 41 παρ. Ιβτου άρθρου 
38παρ. 1. 

4. Τις δ/γές του Υπ. Γεωργίας 160417/1180/8.7.80, 
182447/3049/24.9.80. 

5. Την αριθ. 785/14.5.99 πρόταση της Δ/νσης Δασών 
Λευκάδας, αποφασίζουμε: 

Κηρύσσουμε αναδασωτέα με σκοπό την προστασία και 


επαναφορά της δασικής βλάστησης με φυσική αναγέννη¬ 
ση την έκταση δάσους, εμβαδού 714 τ.μ. που βρίσκεται 
την θέση «Ξεράκι - Μουρτζιά» περιφέρειας δημοτικού δια¬ 
μερίσματος Αθανίου, Δήμου Απολωνίων, προσδιορίζεται 
από τα στοιχεία Α, Β, Γ, Δ, Ε, Α και έχει όρια: 

Βόρεια: Με ρέμα και ελαιόκτημα 
Νότια: Με δάσος 
Ανατολικά: Με ελαιόκτημα 
Δυτικά: Με δρόμο. 

Όπως φαίνεται στο συνημμένο τοπογραφικό διάγραμ¬ 
μα που αποτελεί αναπόσπαστο μέρος της απόφασης αυ¬ 
τής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 26 Ιουνίου 1999 
Ο Γενικός Γραμματέας Περιφέρειας 
ΚΩΝ/ΝΟΣ ΓΕΩΡΓΑΛΙΔΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






